Μια κάπως πρόσφατη καινοτομία, η μέθοδος θερμομεταφοράς στο ύφασμα έχει γίνει πιο δημοφιλής τα τελευταία 20 χρόνια. Χρησιμοποιείται συνδυασμός θερμότητας και πίεσης για την μεταφορά εικόνων και σχεδίων σε ρούχα και άλλα αντικείμενα. Υπάρχουν δύο βασικές μέθοδοι αυτή του βινυλίου και αυτή της ψηφιακής εκτύπωσης. Θερμομεταφορά με βινύλιο: Η διαδικασία απαιτεί μια μηχανή για να κόψει μεμονωμένα γράμματα και σχέδια από κομμάτια έγχρωμου βινυλίου. Στη συνέχεια, η πλήρης εικόνα ενώνεται πάνω στο τελικό προϊόν, και με την χρήση πρέσας σε συγκεκριμένη θερμοκρασία μεταφέρεται η εικόνα ή το σχέδιο στο ρούχο ή αντικείμενο. Θερμομεταφορά με Ψηφιακή εκτύπωση: Αρχικά γίνεται η εκτύπωση του σχεδίου ή της φωτογραφίας μέσω ενός εκτυπωτή. Το σχέδιο, το γραφικό ή εικόνα σχεδιάζεται στον υπολογιστή και εκτυπώνεται ψηφιακά σε χαρτί υψηλής ποιότητας χρησιμοποιώντας ειδικό μελάνι. Έπειτα το χαρτί τοποθετείται πάνω στο τελικό προϊόν  και με τη χρήση πρέσας στη κατάλληλη θερμοκρασία και πίεση, το σχέδιο μεταφέρεται πάνω στο αντικείμενο.